Bottervisse in die jêm, is ’n romantiese, dog onsentimentele drama, gebaseer op Deon Meyer se gelyknamige kortverhaal, oor ’n siniese kunstenaar, Christo Nienaber, wat ’n nuwe lus vir die lewe ontdek. Sy gebroke wêreld word omgekeer wanneer ’n klein wysneus seuntjie, Buks Barnard, onverwags en ongenooid by Christo se tuis-studio opdaag en hy gekonfronteer word met emosies en herinneringe van die verlede en sy soeke na heel word.